open-index/open-wikipedia-markdown huggingface dataset:
Kris Freeman

**Kris Freeman** (sündinud 14. oktoobril 1980 Concordis New Hampshire'is) on USA meesmurdmaasuusataja.

Freeman sai 2000. aastal Štrbské Plesos toimunud juunioride MM-il sprindi vabasõidus kaheksanda koha. Täiskasvanute võistlustel debüteeris ta 2001. aasta maailmameistrivõistlustel Lahtis, kus tema parimaks tulemuseks jäi 30 km klassikasõidu 50. koht. Järgmisel talvel sai ta Salt Lake Citys peetud 2002. aasta olümpiamängudel 20 km jälitussõidus 14. koha ja kuulus 5. koha saanud USA teatemeeskonna koosseisu.

2003. aasta MM-il Val di Fiemmes sai Freeman 15 km klassikasõidus neljanda koha. 2005. aasta MM-il Oberstdorfis jäi tema parimaks tulemuseks 30 km jälitussõidu 50. koht. 2007. aasta maailmameistrivõistlustel Sapporos oli ta 50 km ühisstardiga klassikasõidus kaheteistkümnes. 2009. aasta maailmameistrivõistlustel Liberecis kordas Freeman 15 km klassikasõidus kuus aastat tagasi Val di Fiemmes saadud neljandat kohta, jäädes pronksmedali saanud soomlasele Matti Heikkinenile alla 1,3 sekundiga.

Freemani parim tulemus maailma karikasarjas on neljas koht 15 km klassikasõidus, mille ta sai 2009. aasta novembris Kuusamos toimunud MK-etapil. Paarissprindis on ta olnud koos Carl Swensoniga neljas 2003. aasta jaanuaris Oberhofis.  

Kris Freeman põeb suhkurtõbe. 

## Välislingid

* 
* Kris Freemani koduleht
Manchester (New Hampshire)

**Manchester** on linn Ameerika Ühendriikides New Hampshire'i osariigis Hillsborough' maakonnas.

Manchester asub Merrimacki jõe ääres.

1810. aastani oli linna nimi *Derryfield*. Praeguse nime on linn saanud Inglismaa Manchesteri linna järgi.

## Viited

## Välislingid
* Linna koduleht
Kavango piirkond

**Kavango piirkond** (1998. aastani *Okavango piirkond*) oli Namiibia 1. järgu haldusüksus. Ta piirnes põhjas Angolaga ja kagus Botswanaga. Piirkond sai nime Okavango jõe järgi.

Piirkond jagunes üheksaks valimisringkonnaks.

Halduskeskus ja suurim linn oli Rundu. Suuremad asulad olid veel Nkurenkuru ja Divundu.

2013. aastal jagati Kavango piirkond Ida- ja Lääne-Kavango piirkonnaks.

## Välislingid

* http://www.kavangorc.com.na/
Nicko McBrain

**Michael Henry McBrain** (sündinud 5. juunil 1952) on inglise muusik. Alates 1982. aastast on ta Iron Maideni trummar. 

Hüüdnime Nicko sai ta ühelt oma lapsepõlve lemmikmänguasjalt, mängukaru Nicholaselt. 

Ajakirja Rolling Stone koostatud parimate trummarite edetabelis oli ta 38. kohal.
Ookeanipõhi

**Ookeanipõhi** on ookeani veealune pinnas, maailmamere veega kaetud laamade osa. 

## Ookeanipõhja pinnamood
Vanasti arvati, et ookeanipõhja pinnamood on jõe- või järvepõhja omaga sarnane: sügavus kasvab rannikult keskossa ja edasi taas väheneb. Aga meresügavuse mõõtmise meetodite arenemisel selgus, et ookeanipõhja pinnamood on niisama mitmekesine nagu maismaa pinnamood. Siin esinevad nii mäeahelikud kui ka orud ja nõod.

Ookeanipõhja peamised pinnavormid on mandrilava ehk šelf, mandrinõlvad, ookeaninõod, süvikud ja ookeani keskahelikud.

## Vaata ka
*Ookeanipõhja puurimisprogrammid
**DSDP
**IODP
**ODP
Steve Harris

**Stephen Percy Harris** (sündinud 12. märtsil 1956 Essexis Leytonstone'is, tänapäeva Londoni maa-alal) on inglise bassimängija. 

Ta on bändi Iron Maiden põhiline laulukirjutaja ja bändi looja. Ta on Iron Maideni algkoosseisu ainus liige, kes selles bändis endiselt mängib, ja koos Dave Murrayga on nad ainsad, kes esinenud kõigil selle bändi albumitel. 2012. aastal andis Harris välja oma esimese sooloalbumi "British Lion".

Harris oli poisina suur West Ham Unitedi fänn ja on selleks jäänud tänapäevani. Poisina tahtis ta saada jalgpalluriks, aga kui tal lõpuks õnnestus klubiga koos treenida, sai ta aru, et see ei ole päriselt see, mida ta tahaks elus teha. Seejärel otsustas ta hakata muusikuks.

Kõigepealt tahtis ta saada trummariks, aga tema kodus ei olnud trummikomplekti jaoks kohta. Sellepärast otsustas ta basskitarri kasuks. Ta õppis seda täiesti iseseisvalt mängima ja sellepärast on tema mängustiil ebatüüpiline. Ta ei mängi kitarri lipitsaga, vaid sõrmedega. Enne kontserti määrib ta sageli sõrmed talgiga kokku, et oleks kergem mängida.

Lisaks basskitarrile mängib ta sageli klahvpille ja laulab tausta. Peale selle on ta olnud bändi heaks teisteski ametites: albumite produtsent ja kaasprodutsent ning bändi muuvide režissöör ja toimetaja.

Iron Maiden asutati 1975. aasta jõulude ajal. Plaadifirmaga EMI sai bänd lepingu 1979. Enne seda töötas Harris arhitektuuribüroos joonestajana ja kui ta sealt koondati, siis isegi tänavakoristajana.

Harrise laulude sõnad räägivad sageli mütoloogiast, ajaloost või muust sellisest, teda inspireerivad raamatud ja filmid. Sellega erineb Iron Maiden oluliselt tavalistest rokkbändidest, mille laulude sõnad räägivad tüüpiliselt seksist, narkootikumidest ja mässust.

Ta oli 16 aastat abielus Lorraine Harrisega ja neil sündis neli last: Lauren, Kerry, Faye ja George. Abielu lahutati 1993. Hiljem sündis Steve Harrisel tema uue partneri Emmaga veel kaks last: Stanley ja Maisie.

Vanim tütar Lauren Harris (sündinud 1986) on samuti laulja. Tema esimene sooloalbum ilmus 2008. Oma bändiga on ta toetanud Iron Maidenit nende turneedel 2006 ja 2008.
Susie Essman

**Susan Essman** (sündinud 31. mail 1955 New Yorgis) on USA näitleja ja koomik.

Essman sündis ja kasvas üles New Yorgi eeslinnas Mount Vernonis. Tema isa oli sisehaiguste arst ja ema oli vene keele õpetaja kolledžis. Ta on rahvuselt juut.

Essman alustas näitlemist 1988 episoodilise rolliga kolmes filmis: "Krokodill Dundee II", "*Baby Boom*" ja "*Punchline*".

Essman on eelkõige tuntud Susie Greene'i osatäitjana komöödiasarjas "*Curb Your Enthusiasm*", mis jookseb alates 2000. Aastail 2002–2007 oli teinegi komöödiasari, kus ta mängis: "*Crank Yankers*".

Essman on andnud hääle kass Mittensile Disney joonisfilmis "Välk" (2008).

Essman avaldas 2009. aasta oktoobris raamatu "*What Would Susie Say: Bullshit Wisdom About Love, Life and Comedy*" ("Mida ütleks Susie: jamatarkus armastusest, elust ja komöödiast").

Essman abiellus 2008. aasta septembris kinnisvaramaakleri Jim Harderiga.

## Välislingid
* Koduleht
*
Ozjorsk

**Ozjorsk** (vene keeles Озёрск) on kinnine linn Venemaal Tšeljabinski oblastis.

Linn on ümbritsetud järvedega, neist suurim on Ozjorskist põhjas olev Irtjaš.

2001. aasta rahvaloenduse andmetel oli linnas 91 760 elanikku. 2004. aastal oli elanikke hinnanguliselt 86 500.

Ozjorskil puudub raudteeühendus. Maantee läheb Ozjorskist edelasse Kõštõmi ja itta Bolšoi Kujaši, mida läbib Tšeljabinski–Jekaterinburgi kiirtee. 

Kuna Ozjorsk on siiani kinnine linn, ei ole Tšeljabinski–Jekaterinburgi maanteel ainsatki viita Ozjorski nimega, ehkki maanteelt on Ozjorskisse umbes 35 km. Viit näitab Kõštõmi peale – see tee läheb Ozjorskist läbi.

## Majandus

Linna peamine ettevõte on kasutatud tuumakütuse töötlemise ja hoiustamisega tegelev Majak. Külma sõja ajal toodeti seal plutooniumi. Majak võtab enda alla 90 km² ja annab tööd 15 000 inimesele. Ta toodab selliseid isotoope nagu koobalt-60, iriidium-192 ja süsinik-14, mis kõik on radioaktiivsed.

Linna teine suur ettevõte on Lõuna-Uurali Ehitusosakond, mis toodab betoonkonstruktsioone ja ehitusmaterjale, peamiselt aatomitööstuse vajadusteks.

Linnas asub Elektrotehnikatoodete Tehas number 2, mis toodab peamiselt madalpingeseadmeid sõjatööstuse jaoks.

## Ajalugu

Linn on asutatud 1945. aastal. 1966. aastani kandis see nime **Tšeljabinsk-40** ja 1994. aastani **Tšeljabinsk-65**. Tšeljabinsk oli lähim suur linn ja numbrid selle järel olid postiindeksi viimased numbrid. Ozjorsk sai linnaõigused ja nime 1994. aastal.

29. septembril 1957 toimus tehase Majak jäätmehoidlas nn Kõštõmi plahvatus, mille käigus paiskus atmosfääri kõrgradioaktiivset ainet, mis levis 300–350 km ulatuses ja reostas umbes 800 km² suuruse ala tseesium-137 ja strontsium-90-ga. Tänapäeval läbib reostunud ala Tšeljabinski–Jekaterinburgi maantee.

Selle sündmuse ja sellega kaasnenud keskkonnareostuse mälestuseks on nii Ozjorski lipul kui ka Ozjorski vapil kujutatud leegikarva salamander.

1980. aastatel alustati linna lähedale Lõuna-Uurali tuumaelektrijaama ehitamist, kuid pärast Tšornobõli katastroofi tööd peatati. Viimastel aastatel on aga seoses Venemaa energiavajadustega taas päevakorda tõusnud selle elektrijaama ehitus.

Ozjorskis on 17 avalikke teenuseid osutavat või kultuuriasutust.

Ozjorskis on 16 keskkooli, sealhulgas 2 inglise keele erikooli, gümnaasium ja füüsika-matemaatika erikool. Seal on kolm ametikooli, Lõuna-Uurali Polütehnikum, muusikakool, Ozjorski Tehnikainstituut, mis allub Moskva Insenerifüüsika Riiklikule Ülikoolile, ning Jekaterinburgi ja Tšeljabinski ülikooli osakond.

## Viited

## Välislingid
*Ozjorski koduleht
Torn

**Torn** on kõrge iseseisev ehitis või ehitise osa, mille kõrgus on enamasti laiusest oluliselt suurem. 

## Tornide tüübid ja funktsioonid
### Pilvelõhkujad
Pilvelõhkuja on moodsat tüüpi torn, mille eesmärgiks on võimalikult väiksele maa-alale ehitades saavutada rohkem põrandapinda. Kuigi pilvelõhkujaid ei arvata tihti tornide hulka, on enamikul neist tornidega sarnane ehituslik konstruktsioon. Selliseid hooneid nagu endine Maailma Kaubanduskeskus ja Petronas Towers nimetatakse kaksiktornideks.


KLCC twin towers1.JPG|Pilvelõhkuja Petronas Towers Malaisias
Eureka Tower, Melbourne - Nov 2008.jpg|Eureka Tower Austraalias
Met life tower crop.jpg|Metropolitan Life Insurance Company Tower 1911. aastal
Shanghai Jin Mao Tower 5166298.jpg|Jin Mao Tower Shanghais


### Strateegiline funktsioon
Läbi ajaloo on torne kasutatud kaitse eesmärgil ja need on võimaldanud paremat vaadet ümbruskonnale.


Bremeni torn 20081212 by Ahsoous.jpg|Bremeni torn Tallinna linnamüüris
Plaza de la Torre, Tallinn, Estonia, 2012-08-05, DD 16.JPG|Nunnatorn
Iisaku vaatetorn.jpg|Iisaku vaatetorn
Attica 06-13 Hills of Hymettus 04 Observation point.jpg|Tulevalvetorn Ateenas
Playa del Postiguet, Alicante, España, 2014-07-04, DD 48.JPG|Vetelpäästetorn Hispaanias


### Potentsiaalne energia
Gravitatsiooni kaasabil kasutatakse torne asjade ladustamiseks (silotorn, veetorn). Loodusliku mäe puudumisel rakendatakse sama ideed suusahüppetornide puhul.


Tartu raudteejaama veetorn, 2010.JPG|Tartu raudteejaama veetorn talvel
Canada Olympic Park 2006 Dec 10 - 8.jpg|Suusahüppetorn Kanadas
Concrete silos; a booklet of practical information for the farmer and the rural contractor (1914) (20679534765).jpg|Silotorn


### Kommunikatsioonifunktsioon
Ajalooliselt on tuletorne, kellatorne, minarette jm kasutatud informatsiooni levitamiseks kauge maa taha. Tänapäeval on koos uute kommunikatsioonivõimalustega lisandunud raadio-, tele- ja telefonitornid.


Osmussaar. Lighthouse. 01.jpg|Osmussaare tuletorn
Blue Mosque, Istanbul 2007.JPG|Minarettidega mošee Istanbulis
Torre de TV de Tallinn, Estonia, 2012-08-12, DD 01.JPG|Tallinna teletorn
Tour Eiffel Wikimedia Commons.jpg|Eiffeli torn Pariisis
Elizabeth Tower 2014-09-21 205MP.jpg|Big Ben


### Teisi torne
* Tähetorn
* Kirikutorn
* Kellatorn

## Viited

## Kirjandus
*Hubert Matve. "Tornid läbi aegade". Valgus. Tallinn 1982. 136 lk
Blue

**Blue** on inglise bänd.

Blue esindas Suurbritanniat 2011. aasta Eurovisiooni lauluvõistlusel lauluga "I Can" ja saavutas 11. koha.

Blue on teiste seas loonud muusikat koos Stevie Wonderi, Elton Johni ja Lil' Kimiga.
 
## Koosseis
*Duncan James 
*Lee Ryan
*Simon Webbe
*Antony Costa

## Stuudioalbumid
* "All Rise" (2001)
* "One Love" (2002)
* "Guilty" (2003)
* "Roulette" (2013)
* "Colours" (2015)
Reinhold Anrep

**Reinhold Hermannsson Anrep** (hukkus 30. juunil 1602 Rootsi-Poola 1600–1611 aastate sõja Tallinna lahingus) oli Eestimaa maanõunik, Ingliste ja Vaimõisa mõisnik, ning Rootsi feldmarssal Poola-Rootsi sõjas.

1594. aastal panditi feldmarssal Reinhold Anrepile Pae mõis  Juuru kihelkonnas, mille Gustav II Adolf talle 1626. aastal  päriseks kinkis.

Poola-Rootsi kuninga Sigismundi ja Rootsi Södermanlandi hertsog Karli vahelise võimuvõitluse ajal 25. aprillil 1600 kinnitas ta Eestimaa rüütelkonna ühinemise hertsog Karliga.

## Perekond
Tema vanemad olid Koluvere lahingus (1573) hukkunud Ingliste, Kiviloo ja Sausti mõisnik, Harjumaa maanõunik Hermann Anrep ja Margaretha Rosen, kes oli Augstroze mõisniku Reinhold von Roseni ja Alu mõisa pärijanna Agnes von Dönhofi tütar. 

Reinhold Anrep abiellus Dorothea Wrangelliga, kes oli Elistvere mõisniku Hermann Wrangelli ja Riisipere mõisast pärit Adelheid Uexkülli tütar, ning Herman Wrangeli (1587–1643) tädi. Abielust sündisid:
*Reinhold Anrep (hukkus 1641), Rootsi ooberst, Ingliste, Pae, Hagudi ja Keava mõisnik.
*Margaretha Anrep (maetud 1665), abiellus Raikküla mõisniku Hermann von Ferseniga  (suri pärast 1654), Rootsi vabahärrade Otto Wilhelm von Ferseni ja Hermann von Fersen noorema ema.

## Viited

## Kirjandus
*Petrus Nordmann, Johan Esias Waaranen: *[[Arvid Eriksson Stålarm]]. Biografisk studie.* / Förhandlingar och uppsatser 19, (1905)., Helsingfors: Svenska litteratursällskapet i Finland 1906, lk.57-90 lk.75-76
Renver Scharemberch

**Renver Scharemberch** oli Saare-Lääne piiskopkonna vasall 15. sajandil, Scharenbergide aadlisuguvõsa vanim teadaolev esiisa.

17. mail 1417 läänistas Saare-Lääne piiskop Winrich talle Loona mõisa (Kaddevel) rootsi külas Kihelkonna kiriku juures ja kaks adramaad Sõrves Torgu ametkonnas (Kargi mõisa). 

21. septembril 1428 oli ta surnud ja piiskop Christianus kinnitas tema mõisa (Katevel) tema pojale Rennvert Schorenberchile.

## Välislingid
*Väljavõte Eestimaa rüütelkonna genealoogilisest käsiraamatust
José Mujica

**José Alberto Mujica Cordano** (tuntud ka kui EL Pepe ja Pepe Mujica; 20. mai 1935 – 13. mai 2025 Montevideo) oli Uruguay poliitik, aastatel 2010–2015 Uruguay 40. president. 

1964. aastal liitus ta Rahvusliku Vabastusliikumise Tupamarosega. Mujica valiti ka poliitilise jõu Frente Amplio (Uruguay) juhi asetäitjaks ja senaatoriks. Hiljem, aastatel 2005–2008, oli ta loomakasvatus–, põllumajandus– ja kalandusministri ametikohal. 

Pärast presidendi ametisse asumist valiti ta uuesti senaatoriks 2014. ja 2019.  aasta valimistel. Viimaselt ametikohalt lahkus ta 20. oktoobril 2020, taandudes poliitilisest tegevusest, et pühenduda aktivismile. Seejärel oli ta vasakpoolse Frente Amplio Rahvusliku Osalusliikumise (*Movimiento de Participación Popular*) juht. 

Lisaks poliitikale on Mujica osalenud erinevates sõjalistes operatsioonides ja on seetõttu saanud kuus korda haavata. Lisaks on ta kokku veetnud peaaegu 15 aastat vanglas, kust ta kahel korral ka põgenes.

## Isiklikku
Alates 2005. aastast oli ta abielus Lucía Topolanskyga, kes on Rahvusliku Osalusliikumise juht ja oli Uruguay asepresident aastatel 2017–2020. Nad elasid koos Topolanskyle kuuluvas talus Montevideo äärelinnas, kus kasvatasid krüsanteeme.

José Mujica oli isapoolse suguvõsa kaudu baskide järeltulija. Tema Biskaia linnast Múgicast pärit esivanemad jõudsid Uruguaysse 1842. aastal. Sealt pärineb ka Mujica seotus tuntud poliitikutega. Tema vanaonu Gabriel Terra oli 1930. aastate Uruguay president ning tema onu Horacio Terra Arocenaga oli Uruguay poliitik. Ema poolt olid Mujical itaalia juured. Lucy Cordano esivanemad olid Liguuriast pärit immigrandid. Mujica isa suri, kui poiss oli kõigest viieaastane ning mehel endal ei ole ühtegi last. 

Mujica on üle maailma teeninud kuulsust oma suhteliselt askeetliku elustiili poolest. Presidendina annetas ta ligi 90 protsenti oma ligi 12 000 USA dollari suurusest kuupalgast heategevusele vaeste ja väikeettevõtete toetuseks. 2010. aastal oli tema ainsaks "varaks" tema 1987. aasta auto Volkswagen Põrnikas, väärtusega umbes 1800 dollarit.

## Viited


## Välislingid
*José Mujica koduleht 
*Kuidas elab maailma kõige vaesem president?
*José Mujica: The world accoring to the humblest of the leaders
*Intervjuu Mujicaga tema elust ning poliitilistest vaadetest
*Mujica lahkumine senatist
Porfirio Lobo Sosa

**Porfirio Lobo Sosa** (hüüdnimi **Pepe**; sündinud 22. detsembril 1947 Trujillos) on Hondurase poliitik. Ta oli 27. jaanuarist 2010 kuni 27. jaanuarini 2014 Hondurase president.

Ta õppis Miami Ülikoolis ärijuhtimist. Ta on õppinud ka Moskvas Patrice Lumumba nimelises ülikoolis. Pärast ülikooli töötas ta perefarmis ning õpetas ülikoolis poliitökonoomiat ja inglise keelt. Talle kuulub üks Kesk-Ameerika suuremaid teravilja kasvatavaid farme.

Ta kuulub konservatiivsesse Hondurase Rahvaparteisse. Alates 1990. aastast on ta Hondurase parlamendi liige, aastatel 2002–2006 oli ta selle esimees.

2005. aasta presidendivalimistel kaotas ta napilt Manuel Zelayale.

Aastal 2009 toetas ta Manuel Zelaya võimult kõrvaldamist. 2009. aasta valimistel valiti ta presidendiks.

## Isiklikku
Ka tema vend Ramón Rosa Lobo Sosa on parlamendi liige.
Duncan James

**Duncan Matthew James Inglis** (sündinud 7. aprillil 1978) on inglise laulja ja näitleja.

## Välislingid

*
Gorizia provints

**Gorizia provints** oli provints Itaalias Friuli-Venezia Giulia maakonnas. Provintsi keskus oli Gorizia linn. Piirnes idas Sloveeniaga.

11% elanikest olid sloveenid.

## Haldusjaotus
Gorizia provints jagunes 25 omavalitsusüksuseks (*comune*).

### Suurima elanike arvuga vallad
Suurima elanike arvuga (üle 5000 elaniku) asulad olid järgmised.

Kõige vähem inimesi (387) elas Dolegna del Collios.


Castello Gorizia.JPG|Gorizia
Sacrario Militare di Redipuglia.jpg|Sacrario di Redipuglia
Foce Isonzo dal satellite.jpg| Isonzo suue (satelliidipilt)


## Viited


## Välislingid
Unts

**Unts** (ladina *uncia*; rahvusvaheline tähis **oz**, lühend itaaliakeelsest sõnast *onza*; apteekrisümbol **℥**) on SI-süsteemi väline massi mõõtühik. Kõige levinum on *[[avoirdupois]]* unts, mis vastab 28,3495231 grammile.

16 untsi moodustab 1 naela.

Untsi kasutatakse mõõtühikuna Ameerika Ühendriikides ja Kanadas. Seda kasutatakse näiteks kulla kaalumisel. Kulla ja teiste väärismetallide kaalumisel kasutatakse ka troiuntsi, mis on raskem (31,1034768 g).

## Välislingid
John Anders Gaustad

**John Anders Gaustad** (sündinud 29. veebruaril 1980) on Norra murdmaasuusataja. 

Esimest korda osales Gaustad maailma karikasarja etapil 2004. aasta veebruaril Oslos 50 km vabasõidus, kus ta sai 64. koha. Kümne parema hulka jõudis ta esimest korda 2005. aasta novembris Kuusamos, kui oli 15 km vabasõidus üheksas. 

Gaustadi parim tulemus on 2009. aasta MK-etapilt Beitostølenis, kui ta sai 15 km vabasõidus neljanda koha.

## Välislingid

* 
* John Anders Gaustadi blogi
Lee Ryan

**Lee Ryan** (sündinud 17. juunil 1983 Kentis) on inglise laulja, laulukirjutaja ja näitleja.

## Diskograafia
### Albumid
*"Lee Ryan" (2005)

### Singlid
*"Army of Lovers" (2005)
*"Turn Your Car Around" (2005)
*"When I Think of You" (2005)
*"Real Love" (2006)
*"Reinforce Love" (2007)
*"I Am Who I Am / Secret Love" (2010)
*"Daydreamer" (2024)
Gubkin

**Gubkin** on linn Venemaal Belgorodi oblastis, Gubkini rajooni ja linnaringkonna halduskeskus. Asub Oskoletsi jõe ääres Starõi Oskolist 20 km lääne pool.

Linn asutati 1931. aastal rauamaardla juurde. 1955. aastast linnaõigused. Linn on saanud nime geoloog Ivan Gubkini järgi.

Majandus põhineb rauamaagi kaevandamisel ja rikastamisel.

## Viited

## Välislingid

*http://www.gubkinadm.ru/
Hollola vald

**Hollola** on vald Soomes Päijät-Häme maakonnas.

Helsingist on sinna 111 km, Tampere jääb 121 km ja Jyväskylä 182 km kaugusele.

Valla pindala on 531,92 km², millest 68,59 km² moodustavad veekogud.

Hollola vallas elab 21 793 inimest ja rahvastikutihedus on 47,04 in/km².

Hollola naabervallad on Asikkala vald, Hausjärvi vald, Hämeenlinna, Kärkölä vald, Lahti, ja Orimattila.

Valla suurim asula ja keskus on Salpakangas. Hollola ehk Hollola kirikuküla on endise tähtsuse kaotanud.


Pilt:Church.20051224 PM.hollola of finland.ojp.jpg|Hollola kivikirik umbes aastast 1510 (25.12.2005).
Pilt:Bell tower.20051225 AM.hollola of finland.ojp.JPG|Hollola kellatorn aastast 1831 (25.12.2005)


## Viited

## Välislingid
Hollola

**Hollola** ehk **Hollola kirikuküla** (*Kirkonkylä* ehk *Hollolan kirkonkylä*) on küla Soomes Päijät-Häme maakonnas Vesijärvi ääres, Hollola valla endine keskus. 

Seal asuvad muu hulgas Hollola keskaegne  kivikirik, vana pastoraat, endine Hollola vallamaja (*[[Hollolan kunnantupa]]*), kauplus,  Hollola koduloomuuseum, Hentilä majamuuseum. 

Läheduses on Kapatuosia linnamägi, mille tipus on puust vaatetorn, millest tehakse ka linnuvaatlusi.
Liis Karpov

**Liis Karpov** (neiupõlvenimega **Liis Laigna**; sündinud 28. septembril 1984 Häädemeestel) on eesti näitleja.

Ta on lõpetanud Kilingi-Nõmme Muusikakoolis klaveri eriala, Kilingi-Nõmme Gümnaasiumi ja 2007. aastal Tartu Ülikooli Viljandi kultuuriakadeemia (TÜVKA) näitleja erialal (6. lend, kursuse juhendaja Kalju Komissarov). Ta on õppinud veel õendust Tartu Tervishoiu Kõrgkoolis, lõpetades 2024. aastal ka terviseteaduste magistriõppe *[[cum laude]]*, spetsialiseerumisega vaimsele tervisele.

Aastatel 2007–2012 oli ta Endla teatri näitleja, aastatel 2012–2016 oli vabakutseline näitleja. Alates 2016. aastast on taas Endla teatri näitleja.

## Looming

### Teatrirollid

### Telesarjad
*2009–2011 "Kodu keset linna" – moekunstnik Doora
*2009 "Saladused" – episoodiline osa
*2010 "Kälimehed" – episoodiline osa
*2011 "Kättemaksukontor" – episoodiline osa
*2015 "Viimane võmm" – episoodiline osa
*2015 "Keeris" – Rael Paalberg

### Filmirollid
*2015 "Ema" (Eesti) – arst (režissöör Kadri Kõusaar)
*2016 "When demons die" (Eesti-Saksa koostöö) – ema (režissöör Daniel Rübesam)
*2020 "Asjad, millest me ei räägi" (Eesti-Läti koostöö) – Moonika (režissöörid Tanel Ingi ja Andrejs Ekis)

## Tunnustus
*2011 Endla teatri kolleegipreemia parimale naisnäitlejale
*2012 Endla teatri publikupreemia parimale naisnäitlejale
*2018 Endla teatri publikupreemia parimale naisnäitlejale
*2024 Endla teatri kolleegipreemia parimale naisnäitlejale
*2025 Endla teatri publikulemmik

## Isiklikku
Ta on abielus näitleja Sten Karpoviga. Peres kasvab tütar.

## Viited

## Välislingid
*Liis Karpov Endla teatri kodulehel
*Silja Paavle. "Liis Laigna sõnatu roll paneb publiku pisaraid valama" Õhtuleht, 7. oktoober 2011
Foxe'i laht

**Foxe'i laht** ehk **Foxe'i meri** (ingl *Foxe Basin*) on laht Põhja-Ameerika kirdeosas ning osa Põhja-Jäämerest. Läänes piirneb Põhja-Ameerika Melville'i poolsaarega, põhjas ja idas Baffini saarega ning lõunas on Foxe'i väina kaudu ühenduses Hudsoni lahega. Laht on saanud nime inglise maadeavastaja Luke Foxe'i järgi. 

Meri on madal: keskosas kuni 90 meetrit, kallaste lähedal madalam. Meres on kõrged, kuni 7-meetrised looded. Tugevate loodehoovuste ja madala vee tõttu on vesi sogane. Talviti meri jäätub. Jäässe külmub palju põhjasetteid nii mereveest kui ka lahe põhjast, kuhu jää kinni jääb ja taas liikvele läheb.
Kelgutamine 2010. aasta taliolümpiamängudel

**[[Kelgutamine]] [[2010. aasta taliolümpiamängud]]el** toimus 13. – 17. veebruarini Whistler Sliding Centre'is. Välja jagati kolm medalikokplekti. Osales 25 riiki 109 sportlasega.

## Rada

Olümpia kelgu- ja bobirada on üks maailma kiireimaid, kus kohati võib kiirus olla 145 km tunnis. Rada on kritiseeritud selle turvalisuse pärast, kuna treeningutel on juhtunud mitmeid õnnetusi. Neis halvim õnnetus juhtus Gruusia sportlase Nodar Kumaritašviliga, mis lõppes  surmaga, kui ta lendas viimases kurvis rajalt välja vastu raja tugiposti.  

## Medalitabel

Kelgutamises jagatud medalid riigiti.

## Tulemused

### Mehed

#### Ühekelk


           

Finaal: 14. veebruar 
Osavõtjaid: 38
Olümpiavõitja 2006: Armin Zöggeler, Itaalia   

Ametlikud tulemused 


#### Kahekelk


                     

Finaal: 17. veebruar 
Osavõtjaid: 20 paari
Olümpiavõitja 2006: Andreas Linger -Wolfgang Linger, Austria   

Ametlikud tulemused 


### Naised

#### Ühekelk


            

Finaal: 15. veebruar 
Osavõtjaid: 29
Olümpiavõitja 2006: Sylke Otto, Saksamaa   

Ametlikud tulemused 


## Välislingid

* Kelgutamine OM-i kodulehel
Hans von Fersen (surnud 1641)

**Hans von Fersen** (surnud 1641) oli Eestimaa aadlik ja Rootsi ooberstleitnant.

Aastail 1617–1624 oli ta Eestimaa rüütelkonna peamees.

Talle kuulusid Harjumaal Raikküla ja Kirna mõis. 

## Perekond
Tema vanemad olid Raikküla mõisnik Hermann von Fersen (surnud 1575) ja Anna von Tiesenhausen, kes oli Harju-Viru rüütelkonna peamehe, ning Taanis Eestimaa saadikuks olnud Fabian von Tiesenhausen noorema (surnud 1558 Taanis) tütar. 

Hans von Fersen abiellus Adelheid von Wrangelliga, kes oli Elistvere, Patsu, Valkla, Rannamõisa ja Alu mõisniku, rittmeister Hans von Wrangelli (surnud 1593) ja Ingliste mõisast pärit Barbara von Anrepi tütar. Abikaasa vend oli Herman Wrangel ning õde Dorothea (1590–1652/57) oli abielus Sipa mõisniku ja maanõuniku Reinhold Fabian von Ferseniga (suri 1649). Abielust sündis:
*Hans von Fersen, Kirna mõisnik, maeti 20. veebruaril 1679 Tallinna Toomkirikusse. Moskvas vene vangistuses 1708 surnud Sipa mõisniku, Rootsi oobersti ja Eestimaa maanõuniku Hermann von Ferseni ning Kirna mõisniku, Rootsi leitnandi Heinrich von Ferseni (surnud 1682) isa.

### Sugupuu

## Viited
Foxe'i väin

**Foxe'i väin** (inglise keeles *Foxe Channel*) on väin Põhja-Ameerika kirdeosas, Põhja-Jäämere osa. Eraldab Southamptoni saare Belli poolsaart Baffini saare Foxe'i poolsaarest, ühendab Foxe'i lahte Hudsoni väina  ja lahega. 

Väin on saanud nime inglise maadeavastaja Luke Foxe'i auks.
Igra rajoon

**Igra rajoon** on 2. järgu haldusüksus Venemaal Udmurtias.

Suuremad jõed on Tšeptsa lisajõed Loza ja Ita.

Rajoon jaguneb 15 külaasunduseks (*сельское поселение*).

Suuremad asulad on Igra, Zura ja Fakel.

2002. aasta rahvaloenduse andmeil oli 61% elanikest udmurdid, 36% venelased ja 1,5% tatarlased.

Alates 1973. aastast puuritakse rajoonis naftat.

## Viited

## Välislingid

*http://www.udmgossovet.ru/samoupravlenie/regions/igrinskiy/
*Igra rajooni ametlik koduleht
Konstantin Tyzenhaus

Krahv **Konstantin Tyzenhaus** (poola: Konstanty Tyzenhauz; valgevene: Канстанцін (Канстантын) Тызенгаўз (Kanstancin (Kanstantyn) Tyzienhaŭz); vene: Константин Тизенгауз; vkj. 22. mai / 3. juuni 1782 Zaludeck Hrodna lähedal, Rzeczpospolita – 16. märts/28. märts 1853 Pastavy) oli baltisaksa päritolu poola-leedu ornitoloog.

Konstantin Tyzenhaus sündis Zaludecki (Желудок) mõisas, tänapäeva Valgevene Hrodna oblasti Ščučyni rajoonis,  ja elas Pastavy mõisas, kus tänapäeval asub Viciebski oblasti Pastavy rajooni keskhaigla (Поставская центральная районная больница). 

Tema isa Ignacy Tyzenhaus (1760–1822) oli Leedu kaardiväeülem, Püha Stanislavi- ja Valge Kotka ordeni kavaler, ning tema kuulsaim sugulane krahv Antoni Tyzenhaus (1733–1785) oli Leedu suurvürstiriigi kõrgeim varahoidja (*Podskarbi*), Hrodna linna staarost (1766–1780) ja viimase Poola kuninga Stanisław II lähedane lapsepõlvesõber. Antoni Tyzenhaus valitsusajal oli Hrodna Leedu suurvürstiriigi poliitiline keskus, A. Tyzenhausi järgi on ka nimetatud üks Hrodna peaväljakuid. Poola-Leedu Tyzenhausid põlvnesid 1633 poliitilistel asjaoludel Liivimaalt Leedu suurvürstiriiki kolinud Tiesenhausenite aadlisuguvõsaharust. 

## Teoseid
* Rozprawa o Sowie laponskiej (mszarnej) znalezionej w Litwie. 1830 (saksa keeles ilmus C. von Tyzenhaus "Archive fur Naturgeschichte" v. Troschel, Berlin). 
* Zasady, Ornitologii albo nauki o ptakach. Przez. Hr. Konstantego Tyzenhauza (vene *Основы орнитологии, науки о птицах*), 165 lk. 8 vol. Wilno 1841 
* Ornitologia powszechna, czyli opisanie ptaków wszystkich części świata. I-III (vene *Общая орнитология, или описание птиц всех частей Света*), Wilno : Teofil Glücksberg 1843-1846
* Catalogus avium et mammalium... (vene *Каталог птиц и млекопитающих [[Leedu suurvürstiriik|ВКЛ]] и [[Poola Kuningriik|Королевства Польского]]*), 1844
* Remarques sur les Aigles d'Europe, par M. Constantin Tyzenhauz /"Revue Zoologique par La Société Cuvierienne", Paris: September 1846 lk.322-326
* Catalogus avium et mammalium quae habitant in regionibus Europee positis inter gradum., Riga, 1848

## Viited

## Välislingid
*Lühibiograafia (inglise keeles)
*Tyzenhauz - genealogia
*Sugupuu: Konstanty Tyzenhauz h. Bawół
Agrokliima ressursid

**Agrokliima ressursid** on kliima tingimused, mis võimaldavad inimestel tegeleda põllumajandusega.  

Agrokliima ressursside näitajaid:
* aktiivsete temperatuuride (üle 10 °C) summa vegetatsiooniperioodi jooksul; 
* aastane sademetehulk;
* sademetehulk vegetatsiooniperioodi jooksul;
* külmavaba perioodi kestus.

## Kirjandus
*"Eesti NSV agrokliima ressursid" Koostanud Kulla Kivi. Valgus 1976
*"Eesti Geograafia Seltsi aastaraamat 1978. Agrokliima ressursid Eesti NSV-s." Tallinn, 1979
Balezino rajoon

**Balezino rajoon** on 2. järgu haldusüksus Venemaal Udmurtias. Piirneb põhjas Kirovi oblastiga.

Rajoon jaguneb Balezino linnaasunduseks ja 16 külaasunduseks (*сельское поселение*).

Suuremad asulad on Balezino ja Andreišur.

57,6% elanikest on udmurdid, 30,6% venelased ja 9,8% tatarlased.

## Viited

## Välislingid

* Balezino rajooni koduleht
* Balezino rajoonist
Balezino

**Balezino** ([balezin'oo]) on alev Venemaal Udmurtias, Balezino rajooni keskus.

Balezino asub Iževskist 150&nbsp;km põhja pool 170&nbsp;m kõrgusel merepinnast Tšeptsa jõe vasakul kaldal.

Balezino asutati 1897 Siberi raudtee ehituse käigus, raudtee avati 1899, kuid juba 16. sajandil asus Tšeptsa paremal kaldal samanimeline küla. Balezino on alev aastast 1938.

Balezino elanike arv langeb. 1989. aasta rahvaloenduse järgi elas linnas 18 492 inimest, 2002. aasta rahvaloenduse järgi 16 804 inimest, 2009. aastal 16 038. 2010. aasta rahvaloenduse andmeil oli elanikke 16 120.

Balezino asub raudteel umbes poolel teel läänes asuva Kirovi ja idas asuva Permi vahel. Kaugsõidurongid peatuvad seal umbes pool tundi selleks, et vedurit vahetada. Nimelt lõpeb Balezinos Gorki raudtee, kus kasutatakse 25&nbsp;kV, 50&nbsp;Hz vahelduvvoolu, ja algab Sverdlovski raudtee, kus kasutatakse 3000 V alalisvoolu.

Maanteed mööda saab Balezinost sõita loodesse Glazovisse ning lõunasse Igra kaudu Iževskisse.

Asula nime kohta on kaks versiooni. Esimese kohta pole ainsatki dokumenti, kuid legendi järgi olevat 1586 tsaar Fjodor I vendadele Daniil ja Jelizar Balezinitele tasuks ustava teenistuse eest Siberis annetanud Tšeptsa oja paremal kaldal maad. Teise versiooni järgi tulevat nimi udmurdi sõnadest "balja", mis tähendab lammast, ja "sin", mis tähendab silma. Lamba silmaks nimetati allikat .

Lähedalolevates külades on kaks kirikut (Novovolkovo, Kamennoje Sadelje) ning kaks mošeed (Padera, Kestõm). Balezinos on alates 2000 koduloomuuseum.

## Viited
2. Suurtükiväegrupp

**2. Suurtükiväegrupp** oli Eesti suurtükiväeosa Rakveres.

1. septembril 1939 kuulus grupi koosseisu 241 meest.

## Ülemad
*kolonelleitnant Valter Martma 1934, 2. Suurtükiväegrupi ülema kt
*major Boris Raid 1936, 2. Suurtükiväegrupi ülema ajutine kt
*kolonelleitnant Valter Martma 1934 ülem, 2. Suurtükiväegrupi ülem
## Ajalugu
15. märtsil 1924 formeeriti 1. suurtükiväerügement kolonelleitnant Hugo Kauleri juhtimisel ümber "1. diviisi suurtükiväeks". 1924. aastal muudeti Eesti suurtükiväe organisatsioon järgmiseks: 1. diviisil oli 1. diviisi suurtükivägi, 2. diviisil 2. diviisi suurtükivägi ja 3. diviisil 3. suurtükiväe rügement. Mõlema diviisi suurtükiväed jagunesid kaheks grupiks. 1. augustil 1925. aastal loodi uus organisatsioon, kus suurtükivägi jagunes suurtükiväegruppideks: 1. diviisil oli 1. suurtükiväegrupp ja 2. Suurtükiväegrupp; 2. diviisil 3. suurtükiväegrupp ja 4. suurtükiväegrupp ja 3. diviisil 5. suurtükiväegrupp. 

Diviisi suurtükiväe koosseisus oli kaks suurtükiväegruppi: 1. suurtükiväegrupp asukohaga Narvas, mis moodustati 1. suurtükiväerügemendist ja 2. suurtükiväegrupp asukohaga Rakveres, mis moodustati 1. kindluse suurtükiväegrupist..

1. diviisi suurtükiväe staap asus Narvas, Rahu tänav 19.

*1. diviisi suurtükiväe I grupp - staap Narvas, Rahu tänav 19
*1. diviisi suurtükiväe II grupp - staap Narvas, Rahu tn 19
**patarei nr. 4 - kaks 76,2 mm kahurit - Kundas, Malla mõisas, hiljem Rakveres
**patarei nr. 5 - kaks 45-liinilist kerget haubitsat - Kundas, Malla mõisas, hiljem Rakveres
**patarei nr. 6 - kaks 42-liinilist kahurit - Jõhvis, Tammiku mõisas, hiljem Rakveres
**patarei nr. 7 - kaks 6" haubitsat - Jõhvis, Tammiku mõisas.
*1. kohalik suurtükiväepark - Rakveres, Jaama puiestee 21

1928. aastal kehtestati Kaitseväe organisatsiooni ja koosseisude seadlusega, Eesti kaitseväe rahuaegne organisatsioon. Välisuurtükivägi oli koondatud A, B ja C tüübilistesse gruppidesse. A tüübilises suurtükiväegrupis (1. ja 3.) on staap, spetsialistide komando, kaks kerge kahuri-, üks kerge haubitsa- ja üks raske kahuri-või haubitsapatarei ning igas patareis on kaks rühma. 

B tüübilises suurtükiväegrupis on staap, neli kerget ja kaks rasket patareid. Igas kerges patareis on kolm rühma, igas raskes patareis on kaks või kolm rühma. C tüübilises suurtükiväegrupis on staap, kaks kerget ja kaks rasket patareid. Igas patareis on kolm rühma.

2. suurtükiväe grupp - staap Rakveres, (2. suurtükiväegrupi uusklassitsistlikus stiilis sammastega Rakvere sõjaväelinnaku kasarmuhoone Nortsu teel valmis 1924 ja on nüüdseks hävinud) 2. suurtükiväegrupi kasarmutes:
* patarei nr. 4 - Rakveres kasarmutes
* patarei nr. 5 - Rakveres kasarmutes
* patarei nr. 6 - Rakveres kasarmutes
* patarei nr. 7 - Tammiku mõisas Jõhvis

## Viited

## Välislingid
*Tagavaraväelaste kordamisõppused suurtükiväes 1935 a.
Rennvert Schorenberch

**Rennvert Schorenberch** oli Loona mõisnik 15. sajandil. 

Ta oli Renver Scharemberchi poeg. 21. septembril 1428 kinnitas Saare-Lääne piiskop Christianus temale isalt päritud Loona mõisa (Katevel). Tema poeg oli Dietrich Scharemberg, kes esineb allikais kolm korda aastail 1452–1481.

## Välislingid
*Väljavõte Eestimaa rüütelkonna genealoogilisest käsiraamatust
Best of Code One

"**Best of Code One**" on ansambli Code One 1998. aasta kogumik.

## Lood
# Soovin sulle head
# Vikerkaar
# Nüüd võin taas
# Tantsupalavik
# Sellest saab meie suvi
# Ma loodan, et näen veel sind
# On küll hilja
# Kuum
# Unistan veel (aeglaselt)
# Nii kaua (remix)
# Vikerkaar (aeglaselt)
# Vältida ei suutnud
# Vaikus on hea
# Teisiti on kõik
# Reetlik tunne
# On küll hilja (unplugged)
Code One – 1

"**Code One**" on ansambli Code One 1995. aasta album.

## Lood
# "Unistan veel"
# "Tunne su sees"
# "Kuum"
# "Vältida ei suutnud"
# "Peegel"
# "Kui tahad"
# "Vikerkaar"
# "Unistan veel (aeglaselt)"
# "Veel kuumem"
# "ja M.M.N.S.T.P. (ja mis ma nüüd siis tegema pean)"
Code One – 2

"**Code One 2**" on ansambli Code One 1996. aasta album.

## Lood
# Sellest saab meie suvi
# Ma loodan, et näen sind veel
# Nii kaua
# Vikerkaar
# Ma tean
# Vaikus on hea
# Teisiti on kõik
# Tahan loota ja uskuda
# On küll hilja
# See kõik, mis meid ootab
Devonshire'i hertsog

**Devonshire'i hertsog** (inglise *Duke of Devonshire*) on Inglismaa aadlitiitel, mida on alates selle asutamisest kandnud Cavendishi suguvõsa liikmed. Tiitel loodi 1694. aastal, mil William Cavendish, neljas Devonshire'i krahv sai Devonshire'i hertsogiks.

Devonshire'i hertsogi pärija kannab Hartingtoni markii tiitlit. Kui hertsogi vanima poja vanim poeg sünnib hertsogi eluajal, saab ta Burlingtoni krahvi tiitli. Kui Burlingtoni krahvil sünnib hertsogi eluajal poegi, saavad need tiitli "Lord Cavendish". 

Devonshire'i hertsogite peamine residents on Chatsworth House.

## Devonshire'i hertsogid
*1694–1707 William Cavendish, esimene Devonshire'i hertsog (1640–1707)
*1707–1729 William Cavendish, teine Devonshire'i hertsog (1673–1729)
*1729–1755 William Cavendish, kolmas Devonshire'i hertsog (1698–1755)
*1755–1764 William Cavendish, neljas Devonshire'i hertsog (1720–1764)
*1764–1811 William Cavendish, viies Devonshire'i hertsog (1748–1811)
*1811–1858 William Cavendish, kuues Devonshire'i hertsog (1790–1858)
*1858–1891 William Cavendish, seitsmes Devonshire'i hertsog (1808–1891)
*1891–1908 Spencer Cavendish, kaheksas Devonshire'i hertsog (1833–1908)
*1908–1938 Victor Cavendish, üheksas Devonshire'i hertsog (1868–1938)
*1938–1950 Edward Cavendish, kümnes Devonshire'i hertsog (1895–1950)
*1950–2004 Andrew Cavendish, üheteistkümnes Devonshire'i hertsog (1920–2004)
*2004–... Peregrine Cavendish, kaheteistkümnes Devonshire'i hertsog (sündinud 1944)

Praeguse Devonshire'i hertsogi pärija on William Cavendish, Burlingtoni krahv (sündinud 1969)
Klaaskeha

**Klaaskeha** (ladina keeles *corpus vitreum*) on osade loomade (sh inimeste) silmamuna osa. Ta täidab silmaläätse, ripskeha ja võrkkesta vahel asuva kambri. Väljastpoolt katab teda õhuke kile.

## Roomajatel
### Madudel
Madudel nagu teistelgi roomajatel on klaaskeha, mis paikneb silmaläätse taga.
 
## Imetajatel
### Koduloomadel
Klaaskeha täidab silmaläätse, ripskeha ja võrkkesta vahelise kambri ja koosneb klaaskehanestest (*humor vitreus*).

### Inimestel

Klaaskeha täidab vikerkesta taguse tagakambri. Klaaskeha ei sisalda veresooni ega närve ja koosneb 98% ulatuses veest. Teisisõnu on klaaskeha geel.

## Viited

## Välislingid
*Terminologia Anatomica A15.2.06.008 Corpus vitreum. Klaaskeha
Jan Karol Chodkiewicz

**Jan Karol Chodkiewicz** (leedu **Jonas Karolis Chodkevičius (ka Katkevičius)**, leedu rahvapärimustes **Katkus**; surnud 24. septembril 1621 Hotini linnuses) oli Poola-Leedu väejuht. 1601. aastast oli ta Leedu välihetman ja 1605. aastast Leedu suurhetman.

Jan Karol Chodkiewicz sündis Leedu magnaat Jan Hieronimowicz Chodkiewiczi (1537–1579) ja Krystyna Zborowska pojana. Ta õppis Vilniuse Akadeemias, misjärel siirdus välismaale väeteenistusse. Ta õppis sõjakunsti hertsog Alba ja Oranje Mauritsi käe all. Poolasse naasnult võttis ta Stanisław Żółkiewski leitnandina osa Severin Nalivaiko juhitud kasakaülestõusu mahasurumisest. Samuti osales ta Jan Zamoyski võidukal Vallahhia sõjakäigul.

1599. aastal määrati ta Žemaitija staarostiks ja 1601. aastal Leedu välihetmaniks. Chodkiewicz juhtis Leedu vägesid Poola-Rootsi sõjas, kus osales muu hulgas Koknese lahingus. Pärast Zamoyski lahkumist Liivimaalt 1602. aastal sai Chodkiewiczist sealsete Poola-Leedu vägede ülemjuhataja. Chodkiewicz saavutas lahingutes rootslastega edu, vallutas 1603. aastal Tartu ning lõi järgmisel aastal Rootsi vägesid Paide lahingus. Selle võidu järel ülendati ta Leedu suurhetmaniks. 1605. aastal võitis ta Rootsi vägesid Salaspilsi lahingus ning sai selle eest õnnitluskirju paavstilt, Türgi sultanilt ning Pärsia šahhilt. Poola-Leedu pingeline siseolukord viis tähelepanu sõjalt Rootsiga eemale. Palgata jäänud Chodkiewiczi sõdurid loobusid sõdimast ning järelejäänutele oli suurhetman sunnitud oma taskust palka maksma. 1606. aastal algas Poolas Zebrzydowski mäss ning Chodkiewicz, kes oli kuninga peamisi pooldajaid, oli sunnitud Liivimaalt Poolasse naasma.

1608. aastal saabus Leedu suurhetman taas Liivimaale, vallutas Pärnu ning osales veel mitmes lahingus.

Seejärel võttis Chodkiewicz osa Poola-Moskva sõjast, vallutades 1617. aastal Dorogbuži kindluse. Selle sõjakäigu ajal teenis tema alluvuses hulk hilisemaid Poola väejuhte, näiteks hilisem Krooni suurhetman Stanisław Koniecpolski (surnud 1646). Sõja Moskvaga lõpetas 1618. aastal Deulino rahu ning suurhetman saadeti lõunasse võitlema Türgi vägedega. 

Türklased olid võitnud 1620-1621 Poola-Türgi sõjas Poola-Leedu vägesid Ţuţora lahingus ning 160 000-meheline Türgi vägi sultan Osman II juhatusel liikus Poola piiride suunas. Chodkiewicz ületas Dnepri ja seadis end sisse Hotini linnuses, mis jäi täpselt türklaste teele. Kuu aega kestnud piiramise ajal suutis suurhetman tagasi lüüa kõik türklaste rünnakud. Kuna algasid sügise esimesed lumesajud, lõpetas sultan linnuse piiramise. Eakas suurhetman suri linnuses vaid mõni päev enne piiramise lõppu.

## Perekond
Jan Karol Chodkiewicz abiellus Zofia Mieleckaga. Abielust sündisid:
* Hieronim Chodkiewicz
* Anna Scholastyka Chodkiewicz

1620. aastal abiellus Chodkiewicz vürstitar Anna Alojza Ostrogskaga (surnud 1654), kes oli vürst Aleksander Ostrogski (1571–1603) ja Anna Kostka (1575–1635) tütar.

### Sugupuu

## Vaata ka
*Chodkiewicz
Jodopsiinid

**Jodopsiinid** on kolvikestes sisalduvad värvinägemispigmendid. Keemiliselt väga lähedased rodopsiinile.

Jodopsiinid koosnevad opsiinist (valguline komponent) ja selle külge kinnitunud kromofoorist retinaal.
Rodopsiin

**Rodopsiin** ehk **nägemispurpur** on üks selgroogsete silmade võrkkesta  ja selgrootute fotoretseptorite nägemispigmentidest. 

Rodopsiin laguneb valguse mõjul ja taastub pimeduses. Rodopsiin on silma võrkesta kepikestes, mis võimaldab (teiste närvirakkude ja aju abiga) inimesel näha just must-valget pilti ka siis kui valgus on nõrk (näiteks õhtu või ööhämaruses). Kolvikestes, mille abil on võimalik värve ehk erineva lainepikkusega valgust eristada on pisut teistsugused valgusele reageerivad (inimesel 3 tüüpi) molekulid nimega fotopsiin. 

Rodopsiinis oleva retinaali, valgustundliku molekuli moodustamisest võtab osa A-vitamiin. Kui see on häiritud, tekib kanapimedus. Retinaalist alguse saav vastava lainepikkusega valgusfootoni muundumine silmanärvi impulsiks on üldjoontes järgmine: Footon neeldub retinaalis, täpsemalt cis-retinaali (vaata cis-trans-isomeeria) 11-sidemes (see on koht, kus molekul kõverdub) ja molekul sirgestub footoni energia abil nõndanimetatud trans-olekusse, mis toob omakorda kaasa ümbritseva valgulise opsiinimolekuli kujumuutuse. Sellest saab alguse retseptorrakkude rakumembraanide katioonkanalite sulgumine, millest tekib hüperpolarisatsioon. See põhjustab omakorda võrkkesta bipolaarsete rakkude ergastumise ja kiirelt liikuv närviimpulss ongi oma teel aju nägemiskeskuste poole. 

## Vaata ka
*fototransduktsioon
Berend tor Beke

**Berend tor Beke** (surnud 1606. aastal; maeti 9. aprillil 1606 Tallinnas) oli Tallinna majaomanik, Rosenbachide aadlisuguvõsa esiisa.

Tallinna kodanikeraamatus on teda mainitud 20. septembril 1570, 17. veebruaril 1574 ja 20. augustil 1594..

Ta ostis 1579. aastal maja koos aiaga Pikal tänaval.

Tema poeg Bernhard zur Beck oli Tallinna bürgermeister ja ülendati 1643. aastal aadlikuks Bernhard von Rosenbachi nime all.

## Viited

## Välislingid
* Väljavõte Eestimaa rüütelkonna genealoogilisest käsiraamatust
Olen loobuda sust proovinud

"**Olen loobuda sust proovinud**" on 2 Quick Starti 1995. aasta album.

## Lood
# Olen loobuda sust proovinud
# Sinu jaoks
# Kinni sind püüan
# Kaksikud
# Kingitus
# Andesta
# Saladus
# Ainult sinuga
# Milleks
# Neiu mustas kleidis (Remix)
# Kallim kullast
# Kingitus (House mix)
Poolel teel su juurde

**"Poolel teel su juurde"** on 2 Quick Starti 1997. aasta album.

## Lood
# Poolel teel su juurde
# Kui sind puudutan (mul sulad käes)
# Sind vaid näen
# Oota veel
# Lõpuks leidsin sind
# Liig tuline, et puutuda
# Pole lootust mul pääseda su käest
# Oled kuld mu käes, oled pärl mu peos
# Liiga hea
# Sinu kõrval
# Nii kuum on tunne
# Kui mõttes suudlen sind
# Poolel teel su juurde (Remix)
Ühega miljoneist (album)

"**Ühega miljoneist**" on 2 Quick Starti 2001. aasta album.

## Lood
# Ühega miljoneist
# Kas tuled kui saad
# Üks kord veel
# On homseks kõik ok
# Sa tead mis teed
# Ei räägi kellelegi
# Vaata silma
# Kuulen ja näen
# Sõnad viid mu suult
# Janused huuled
# Pilt
# Sa oled laul
Teine pool, The Very Best of Vol. 1

"**Teine pool, The Very Best of Vol. 1**" on ansambli 2 Quick Start 1999. aasta kogumikalbum.
# Naerata
# Teine pool
# C'est la vie
# Neiu mustas kleidis
# Kingitus
# Nii kuum on tunne
# Kui sulgub uks
# Lõpuks leidsin sind
# Varjuna kannul sul käin
# Oo-la-la-aa
# Siis veel ei tundnud sind
# Teine pool [Remix]
# Hääletult hüüdma jään
# Siis kui sind armastan
Weidu

**Weidu linnarajoon** (hiina 魏都区 (*Weidu Qu* (*Wèidū Qū*)) on Hiina Henani provintsi Xuchangi linna keskus.

Linnarajoon jaguneb 12 linnaosaks.
Roberto Micheletti

**Roberto Micheletti Bain** (sündinud 13. augustil 1943) on Hondurase poliitik, aastatel 2009–2010 riigi president. 

Roberto Micheletti oli Hondurase presidendi kohusetäitja alates president Manuel Zelaya võimult kõrvaldamist 28. juunil 2009 kuni 27. jaanuarini 2010, mil astus ametisse president Porfirio Lobo Sosa.
Nikolai von Mewes

**Nikolai von Mewes** (ka Meves, vene: Николай Иванович фон Мевес; tapeti 11./23. juulil 1831 Staraja Russas) oli baltisaksa päritolu Vene keisririigi suurtükiväe kindralmajor.

Tema esivanemaks oli Greifswaldist pärit saksa jurist David Mevius (1609–1670; de), kes Rootsi teenistuses olles oli Wismari tribunali asepresident.

Ta osales 1812. aasta Isamaasõjas, sai polkovnikuna 26. novembril 1819 Püha Georgi ordeni 4. järgu (Nr. 3453) kavaleriks ja oli majanduskomisjoni esimees.

Ta tapeti 23. juulil 1831 Staraja Russa Kooleramässu käigus.

## Perekond
Ta oli abielus Amalie Charlotte Friederike von Hoyningen-Huenega (1798–1875 Narva), kes oli Lehtse, Kurge ja  Aru mõisaomaniku  Alexander von Hoyningen-Huene (1766–1819) ja Jootme mõisast pärit Charlotte Dorothea von Frieselli (1772–1813) tütar. Abielust sündisid:
*Charlotte Sophie von Mewes (1816 Lehtse – 1886 Rakvere), abiellus Aa mõisas 1841 Rohu mõisniku Michael von Hoyningen-Huenega (1811–1889).
*Alexander Alexei von Mewes (1820 Rakvere – 1821 Kurge)
*Alexander von Mewes (1824 Kolomna – 1856 Peterburi), Venemaa major
*Eweline von Mewes (1827–1875), abiellus 1846 Karl von Berendsiga (1823–1876).

Pärast Nikolai surma abiellus lesk Amalie 1837. aastal Friedrich Ludolf von Seydlitziga (suri 1891).

## Vaata ka
*Johann Joachim von Mewes (suri 31.5.1825 Tallinnas), 1793. aastast Tallinna kodanik, skulptor
*Dimitri Meves (Дмитрий Васильевич Мевес), keele õpikute autor (sh. "Üks juhhataja wenne kele essimesseks õppetusseks. Eesti rahva kolides Paltimaal", Riia, 1870)
*Richard von Mewes (1839–1901 Riias; ru), Venemaa kindralleitnant (1895), abiellus Helene Gulkewitschiga (Елена Николаевна Гулькевич), nende tütar õukonnapreili Marie von Mewes (sünd.1886) abiellus 1909 Peterburis Rummu mõisast pärit sõjaväelase krahv Sergei von Rehbinderiga (1885–1951).

## Viited
Täisnurk

**Täisnurk** on sirgnurga poolitamisel saadud nurk.

**Täisnurk** on ruumi kahe vektori sihtide vaheline erinevus, mille korral mõlemad vektoritest on paralleelsed teise vektori pöörlemistasanditega.

Täisnurka võib defineerida ka nurgana, mis on võrdne oma kõrvunurgaga. Nii on see defineeritud Eukleidesel.

Täisnurgale vastab nurgamõõt 90° ehk *[[pii|π]]*/2 rad.

## Vaata ka
*Täisnurkne kolmnurk
Teravnurk

**Teravnurk** on nurk, mis on absoluutväärtuselt väiksem kui täisnurk. 

## Vaata ka

* Nürinurk
* Sirgnurk

## Viited
Nürinurk

**Nürinurk** on nurk, mis on absoluutväärtuselt suurem kui täisnurk ja väiksem kui sirgnurk, ehk on suurem kui 90° ja väiksem kui 180°.

## Vaata ka

*sirgnurk
*Teravnurk

## Viited
Paralleelsed sirged

Eukleidilises geomeetrias nimetatakse **paralleelseteks sirgeteks** sirgeid, mis paiknevad ühel ja samal tasandil ja ei lõiku. 

Paralleelsuse sümbol on \parallel . Näiteks AB \parallel CD tähistab, et sirged AB ja CD on paralleelsed.

## Vaata ka

*Lõikuvad sirged
*Kiivsed sirged

## Viited
Sirgnurk

**Sirgnurk** on nurk, mille haarad moodustavad sirge. 

Sirgnurga haarade vaheline nurk on 180°.

## Välislingid
Mahavok LP 7"

"**Mahavok**" on Mahavok 1992. aasta singel. Ümbrise kujundajad Villu Järmut ja 
# "Üksik hääl" sõnad H. Vaikmaa
# "On ainult üks tee" sõnad H. Vaikmaa ; 
# "Kus valgus" H. Vaikmaa; sõnad I. Lember
Meenutamine

**Meenutamine** ehk **reprodutseerimine** on  psüühiline protsess, mille käigus tuuakse minevikus esinenud info taas mälust esile. Meenutamine on üks kolmest mälu põhiprotsessist kõrvuti kodeerimise ja salvestamisega. Psühholoogias eristatakse kolme tüüpi meenutamist: vaba, vihjepõhine ja sarimeenutamine. Kaks levinumat meenutamisprotsessi teooriat on kaheastmelise meenutamise teooria ja spetsiifilise kodeerimise teooria.

Eesti teadlastest on meenutamist uurinud näiteks mäluteadlane Endel Tulving.
Kelmid ja pühakud

**"Kelmid ja pühakud"** (originaalpealkiri "**The Persuaders!"**) on aastatel 1971–1972 Suurbritannias valminud teleseriaal. Koosneb 24 osast. Peaosi mängivad Roger Moore ja Tony Curtis. Roger Moore kehastab rikast inglise aristokraati lord Brett Sinclairi, Tony Curtis Ameerika päritolu miljonäri Danny Wilde'i.

## Jaod